
Tisztelt Képviselő-testület!
Az év folyamán több alkalommal tájékoztatásra került a Képviselő-testület a Nyéki-hegyi út fejlesztése I. ütem című pályázattal kapcsolatos finanszírozási és támogatási összeg csökkentési problémákkal, valamint a vállalkozóval kialakult vitás helyzettel kapcsolatban is.

A kivitelező által benyújtott végszámla és pótmunka számla a számlán feltüntetett kifizetési határnapon nem került átutalásra, mivel az önkormányzat nem rendelkezett olyan összegű saját forrással, ami ezt lehetővé tette volna. A Magyar Államkincstártól 2025.01.30. és 2025.02.13. napon érkezett meg a 2023.12.20-án és 2024.08.14-én benyújtott kifizetési kérelmekhez kapcsolódó kifizetések. Így csak ezt követően lehetett a számlákkal kapcsolatos kifizetéseket indítani.
A végszámlában alvállalkozói teljesítésről nyilatkozott a vállalkozó. Így csak az alvállalkozói díjak kerülhettek átutalásra 2025.02.03. és 2025.02.13. napokon. A vállalkozó 2025.02.17. napon igazolta az alvállalkozó felé történő teljesítést, így még azon a napon kiegyenlítésre került a fővállalkozói teljesítés összege. Ezzel a végszámla teljes egészében kiegyenlítésre került.
A pótmunkára vonatkozó 1.sz. szerződés módosítás Irányító Hatóság általi támogató utóellenőrzési jelentése 2025.02.14. kelt. A jelentés támogató tartalma esetén jogosult a vállalkozó a pótmunka összegére. Ennek megfelelően a pótmunka teljes összege – mivel alvállalkozói teljesítést nem tartalmazott - 2025.02.14. napon kiegyenlítésre került.
A számlák ki nem fizetése kapcsán a vállalkozó adósságrendezési eljárást kezdeményezett a Szekszárdi Törvényszéken. A végzésben megadott határidőn belül az önkormányzat nyilatkozott, hogy a tartozás már nem áll fenn, az teljes körűen kiegyenlítésre került. A nyilatkozathoz csatolásra került a vállalkozó nyilatkozata, melyben rögzíti, hogy a számlák teljesítésre kerültek.

2025. március 3. napon átvételre került a Szekszárdi Törvényszék újabb végzése. Ebben nyilatkozatot kért a kivitelező által megadott késedelmi kamat és behajtási költségáltalány igény tekintetében az alábbi összegekre vonatkozóan:

A végzésben megadott határidőn belül a polgármester nyilatkozott, hogy a vállalkozó által megadott késedelmi kamat és behajtási költségátalány igényt vitatja, a válasz jelen előterjesztés 1. mellékletét képezi.

2025. április 28. napon kelt – jelen előterjesztés 2. mellékletét képező - végzésében a Szekszárdi Törvényszék a kivitelező kérelmét elutasította. Így ebben az eljárásban a kamatfizetési kötelezettség nem áll fenn.
A Pécsi Ítélőtáblához benyújtható fellebbezésről nincs tudomásunk. A vállalkozó a vitatott igényét még polgári peres eljárásban érvényesítheti, azonban ilyen szándékáról jelenleg nincs tudomásunk.


Határozati javaslat:

Nyéki-hegyi út fejlesztése I. ütem című projekttel kapcsolatos tájékoztató elfogadására

Alsónyék Község Önkormányzata Képviselő-testülete a Nyéki-hegyi út fejlesztése I. ütem című projekttel kapcsolatos előterjesztésben foglalt tájékoztatót elfogadja.

Határidő: 2025. június 15.
Felelős: Dr. Firle-Paksi Anna aljegyző
	  (a határozat megküldéséért)

Határozatról értesül:  Bátaszéki KÖH Pénzügyi Iroda
			Bátaszéki KÖH Városüz. Iroda
		           irattár

